CELEX: 32019R0898
Language: bg
Date: 2019-05-29 00:00:00
Title: Регламент за изпълнение (ЕС) 2019/898 на Комисията от 29 май 2019 година за разрешаване на употребата на препарат от евгенол като фуражна добавка за пилета за угояване (притежател на разрешението Lidervet SL) (Текст от значение за ЕИП.)

3.6.2019   
               
               
                  BG
               
               
                  Официален вестник на Европейския съюз
               
               
                  L 144/29
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/898 НА КОМИСИЯТА
         от 29 май 2019 година
         за разрешаване на употребата на препарат от евгенол като фуражна добавка за пилета за угояване (притежател на разрешението Lidervet SL)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешение за употребата на евгенол. Посоченото заявление беше придружено от данните и документите, изисквани съгласно член 7, параграф 3 от посочения регламент.
                  
               
                     (3)
                  
                  
                     Заявлението се отнася до издаването на разрешение за употребата на препарат от евгенол като фуражна добавка за пилета за угояване, която да бъде класифицирана в категорията добавки „зоотехнически добавки“.
                  
               
                     (4)
                  
                  
                     В становищата си от 21 октомври 2015 г. (2) и 4 юли 2017 г. (3) Европейският орган за безопасност на храните („Органът“) стигна до заключението, че при предложените условия на употреба евгенол не се отразява неблагоприятно върху здравето на животните, човешкото здраве и околната среда. Органът заключи, че добавката се счита за ефикасна за подобряването на зоотехническите показатели при пилета за угояване. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от евгенол беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на евгенол следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2015;13(11):4273.
         
            (3)  EFSA Journal (Бюлетин на ЕОБХ), 2017; 15(7):4931.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg добавка на kg пълноценен фураж със съдържание на влага 12 %
                     
                  
                        
                           Категория „зоотехнически добавки“. Функционална група „други зоотехнически добавки“ (подобряване на зоотехническите показатели).
                        
                     
                  
                        4d18
                     
                     
                        Lidervet SL
                     
                     
                        Препарат от евгенол
                     
                     
                        
                           Състав на добавката
                        
                        Препарат от:
                        
                                    —
                                 
                                 
                                    евгенол 5 %;
                                 
                              
                                    —
                                 
                                 
                                    глицерил полиетиленгликол рицинолеат 55 — 56 %;
                                 
                              
                                    —
                                 
                                 
                                    аморфен силициев диоксид — 33 %;
                                 
                              
                                    —
                                 
                                 
                                    поли(метакрилова киселина-съ-етилов акрилат) 6 %.
                                 
                              В гранулиран вид
                        
                           Характеристика на активното вещество
                        
                        Евгенол (2-метокси-4-(2-пропенил)фенол, 4-алил-2-метоксифенол, 4-алилгвайакол (99,5 %);
                        CAS № 97-53-0
                        C10H12O2
                        
                        
                           Метод за анализ
                            (1)
                        
                        За количественото определяне на евгенол във фуражната добавка и във фуражите:
                        
                                    —
                                 
                                 
                                    газова хроматография в съчетание с пламъчнойонизационен детектор (GC-FID)
                                 
                              
                     
                        Пилета за угояване
                     
                     
                        —
                     
                     
                        100
                     
                     
                        100
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    За потребителите на добавката и премиксите операторите в сектора на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства.
                                 
                              
                                    3.
                                 
                                 
                                    Не се разрешава смесване с други източници на евгенол.
                                 
                              
                     
                        23 юни 2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports